Foto Accident cu șase răniți pe E85, în județul Vrancea. Trei mașini s-au izbit puternic
Șase persoane au fost rănite, luni, două fiind în stare gravă, încarcerate, în urma unui accident care s-a produs între trei mașini, pe DN2 E85, în zona Adjud, județul Vrancea.
- Vremea 6 - 19 mai 2024. Val de ploi, grindină și vijelii; de miercuri, se răcește în toată ţara. DETALII la Observator 17:00, la Antena 1
- "N-am văzut de când sunt așa ceva!" Potop cu grindină în Prahova. Mașini înghițite de ape și strat de gheață chiar și de 10 cm, la Vâlcănești
Patru echipaje din cadrul ISU Vrancea au intervenit luni cu o autospecială de intervenție, o autospecială de descarcerare și două ambulanțe SMURD, la un accident rutier produs pe DN2 E85, în zona Adjud. În accident au fost implicate 3 autoturisme.
În urma evenimentului, șase persoane au fost rănite, două dintre acestea fiind descarcerate de pompierii militari. Polițiștii sunt la fața locului și fac cercetări pentru a stabili cum s-a produs accidentul.
Traficul la locul producerii accidentului a fost blocat în totalitate. Pentru sensul Focşani - Bacău s-a făcut redirecţionare pe DN 11 A, iar pentru Bacău - Focşani prin localitatea Şişcani, a menţionat IPJ Vrancea.